तिब्बती लोग
तिब्बती लोग, जो तिब्बती भाषा में बोड पा (བོད་པ་) कहलाते हैं, तिब्बत और उसके आसपास के क्षेत्रों में मूल रूप से बसने वाले लोगों की मानव जाति है। यह तिब्बती भाषा और उस से सम्बन्धित अन्य तिब्बताई भाषाएँ बोलते हैं और अधिकतर तिब्बती बौद्ध धर्म के अनुयायी हैं। तिब्बत के अलावा इनके समुदाय चीन, भारत, भूटान व नेपाल के पड़ोसी इलाकों में भी रहते हैं।
ल्होबा लोग
ल्होबा (Lhoba, 珞巴) चीन द्वारा नियंत्रित तिब्बत के कुछ भागों में बसने वाले मिश्मी समुदाय व आदी समुदाय के लोगों का सामूहिक चीनी सरकारी नाम है। यही बृहत समुदाय अधिक संख्या में भारत के अरुणाचल प्रदेश राज्य में बसा हुआ है। तिब्बत में बसे हुए मिश्मी लोग अधिकांश रूप से इदु मिश्मी भाषा और आदी लोग अधिकांश रूप से बोकर भाषा बोलते हैं। तिब्बत में ल्होबा बृहत समुदाय न्यिंगची विभाग के ज़ायु, मेतोग व मनलिंग ज़िलों व ल्होखा विभाग (जिसे चीनी सरकार शाननान विभाग कहती है) के ल्हुन्त्से ज़िले के वासी हैं।